Document ID: 31999R0124

31999R0124
L 016/19
SLUŽBENI LIST EUROPSKE UNIJE
20.01.1999.
UREDBA KOMISIJE (EZ) br. 124/1999
od 20. siječnja 1999.
o izmjeni uredaba (EEZ) br. 1589/87, (EEZ) br. 429/90, (EEZ) br. 1158/91, (EEZ) 3378/91, (EEZ) 3398/91 i (EEZ) br. 2571/97 u pogledu rokova za podnošenje ponuda
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 804/68 od 27. lipnja 1968. o zajedničkom uređenju tržišta mlijeka i mliječnih proizvoda (1), kako je zadnje izmijenjena Uredbom (EZ) br. 1587/96 (2), a posebno njezin članak 6. stavak 6., članak 7. stavak 5., prvi podstavak članka 7.a stavka 1., članak 7.a stavak 3. te članak 12. stavak 3.,
budući da se uredbama Komisije (EEZ) br. 1589/87 od 5. lipnja 1987. o prodaji putem natječaja maslaca interventnim agencijama (3), kako je zadnje izmijenjena Uredbom (EZ) br. 455/95 (4), (EEZ) br. 429/90 od 20. veljače 1990. o dodjeli potpore putem poziva za sudjelovanje u natječaju za koncentrirani maslac namijenjen izravnoj potrošnji u Zajednici (5), kako je zadnje izmijenjena Uredbom (EZ) br. 417/98 (6), (EEZ) br. 1158/91 od 3. svibnja 1991. o otkupu natječajem obranog mlijeka u prahu od strane interventnih agencija (7), kako je zadnje izmijenjena Uredbom (EZ) br. 569/96 (8), (EEZ) br. 3378/91 od 20. studenoga 1991. o utvrđivanju detaljnih pravila za prodaju maslaca iz intervencijskih zaliha za izvoz i o izmjeni Uredbe (EEZ) br. 569/88 (9), kako je zadnje izmijenjena Uredbom (EZ) br. 1802/95 (10), (EEZ) br. 3398/91 od 20. studenoga 1991. o prodaji obranog mlijeka u prahu za proizvodnju krmne smjese putem poziva za sudjelovanje u natječaju i o izmjeni Uredbe (EEZ) br. 569/88 (11), kako je zadnje izmijenjena Uredbom (EZ) br. 2080/96 (12) te (EZ) br. 2571/97 od 15. prosinca 1997. o prodaji maslaca po sniženim cijenama i dodjeli potpore za vrhnje, maslac i koncentrirani maslac za upotrebu u proizvodnji kolača, sladoleda i druge hrane (13), kako je zadnje izmijenjena Uredbom (EZ) br. 1982/98 (14), određuju odredbe koje se odnose na natječajne procedure koje uključuju rokove; budući da, s obzirom na usporavanje gospodarske aktivnosti u kolovozu, ima praktičnog smisla odgoditi za kolovoz 1998. rokove za podnošenje ponuda na temelju Uredbe (EZ) br. 2571/97; budući da stečena iskustva pokazuju kako je poželjno ovu prilagodbu učiniti trajnom te objavljivati samo jedan poziv na natječaj za kolovoz u skladu sa svakom od ranije spomenutih uredaba; budući da, ako rok za predaju ponuda pada na praznik, iz tržišnih razloga treba taj rok pomaknuti na radni dan koji prethodi prazniku;
budući da su mjere predviđene u ovoj Uredbi u skladu s mišljenjem Upravljačkog odbora za mlijeko i mliječne proizvode,
DONIJELA JE OVU UREDBU:
Članak 1.
Tekst članka 2. Uredbe (EEZ) br. 1589/87, članak 3. stavak 2. Uredbe (EEZ) br. 429/90, članak 2. Uredbe (EEZ) br. 1158/91, članak 3. stavak 2. Uredbe (EEZ) 3378/91, članak 4. stavak 3. Uredbe (EEZ) br. 3398/91 i članak 14. stavak 2. Uredbe (EZ) br. 2571/97 zamjenjuje se sljedećim:
„Rok za podnošenje ponude kao odgovor na pojedinačne pozive na podnošenje ponuda je 12 sati (podne) (po briselskom vremenu) drugog i četvrtog utorka u mjesecu, osim drugog utorka u kolovozu i četvrtog utorka u prosincu. Ako je utorak državni praznik, rok je 12 sati (podne) (po briselskom vremenu) prethodnog radnog dana.”
Članak 2.
Ova Uredba stupa na snagu sedmog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. siječnja 1999.

Labels: 3
17
6